पाएं अपने शहर की ताज़ा ख़बरें और फ्री ई-पेपरडाउनलोड करें
11 दिन से कोविड वार्ड में भर्ती ऑडिट कर्मचारी सुरेश चंद्र खरे की शनिवार की सुबह 10.45 बजे माैत हो गई। उनका इलाज 11 दिन से चल रहा था लेकिन रेमडेसिविर इंजेक्शन भी उनको बचा नहीं पाए। शुक्रवार की रात 11 बजे से शनिवार की दोपहर 3 बजे तक जिला अस्पताल में 4 कोविड मरीजों ने दम तोड़ दिया। शहर के प्रेमनगर इलाके में रहने वाले लोकल फंड एंड ऑडिट विभाग के कर्मचारी सुरेश चंद्र खरे 52 साल पुत्र रामचरण लाल खरे के फैफड़ों में 62 फीसदी से अधिक संक्रमण था।
उनको 21 अप्रैल को कोविड वार्ड में भर्ती कराया गया लेकिन उन्हें बचाया नहीं जा सका। इससे पहले सुरेश खरे के सबसे छोटे बेटे दशरथ खरे 26 साल की 21 अप्रैल को कोविड आईसीयू में समय पर ऑक्सीजन नहीं मिलने से मौत हो गई थी। दशरथ को कोविड टेस्ट के लिए जिला अस्पताल ले जाया गया लेकिन उसकी सांस फूलने के कारण उसे तत्काल आईसीयू में भर्ती कराया गया जहां उसने दम तोड़ दिया। दशरथ की शादी 13 मई को धौलपुर से होना तय थी। विवाह का 90 फीसदी सामान खरीदा जा चुका था लेकिन बहू आने से पहले परिवार के दो लोगों की जान चली गई।
ऑक्सीजन लेवल रह गया 53 फीसदी
शुक्रवार की रात 11.30 बजे कोविड वार्ड में भर्ती रवि कुमार जोशी पुत्र अमेरी लाल जोशी 33 साल निवासी न्यू आमपुरा की मौत हो गई। संक्रमण के कारण उसका ऑक्सीजन लेवल 53 फीसदी रह गया था। 4 दिन पहले उसे कोविड वार्ड में भर्ती कराया गया। पेशे से श्रमिक रवि अपने पीछे 2 बेटी व एक बेटा छोड़ गया है। शनिवार को कोविड वार्ड में भर्ती शांति देवी पत्नी महेश चंद्र अग्रवाल 70 निवासी जीवाजीगंज व ज्योति प्रसाद उपाध्याय 72 साल पुत्र बाबू लाल उपाध्याय निवासी पंडित विहार कॉलोनी बड़ोखर ने भी दम तोड़ दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn